Fil-parlament illejla tħabbar li hemm qbil bejn Gvern u Oppożizzjoni biex għada jsir dibattitu fil-Parlament dwar dan l-episodju u r-rapport tal-inkjesta dwaru. Dan b’sostituzzjoni għall-mozzjoni tal-Oppożizzjoni li issa ġiet skaduta minħabba li kienet titlob għar-riżenja ta’ Manwel Mallia minn ministru. Il-qbil huwa li d-dibattitu jsir mingħajr mozzjoni u ma jkunx hemm ħtieġa li jittieħed vot. Id-dibattitu għandu jinfetaħ mill-Gvern u jingħalaq mill-Oppożizzjoni.